ЈАВНО ПРЕДУЗЕЋЕ „ЕЛЕКТРОПРИВРЕДА СРБИЈЕ“ БЕОГРАД

ЕЛЕКТРОПРИВРЕДА СРБИЈЕ ЈП БЕОГРАД-ОГРАНАК ТЕНТ

Улица: Богољуба Урошевића- Црног број 44.

Место:Обреновац

Број:5364-Е.03.02-516490/8-2017

26.12.2017.год.

На основу члана 54. и 63. Закона о јавним набавкама („Службeни глaсник РС", бр. 124/12, 14/15 и 68/15), Комисија за јавну набавку број 3000/0380/2017(1805/2017), 3000/0382/2017(1807/2017), за набавку: Предфинансирање ремонта 2018, Лежајеви и кућишта лежајева за дозаторе, додаваче, допрему угља и систем одшљакивања - ТЕНТ Б, на захтев заинтересованог лица, даје

ДОДАТНЕ ИНФОРМАЦИЈЕ ИЛИ ПОЈАШЊЕЊА

У ВЕЗИ СА ПРИПРЕМАЊЕМ ПОНУДЕ

**Бр. 1**

Пет и више дана пре истека рока предвиђеног за подношење понуда, заинтересовано лице је у писаном облику од наручиоца тражило додатне информације односно појашњења а Наручилац у року од три дана од дана пријема захтева објављује на Порталу јавних набавки и интернет страници Наручиоца,следеће информације, односно појашњења:

**ПИТАЊЕ 1**:

Наручилац је захтевао да се кућишта на позицијама 24, 25 и 26 испоруче заједно са филцаним заптивкама и учврсним прстеновима. У исто време Наручилац, за наведене позиције, није дефинисао типове лежаја и пречнике вратила или типове потребних конусних чаура који се монтирају у захтевана кућишта.

С обзиром да дефинисана кућишта, за све наведене позиције, могу имати више од једне комбинације заједничке уградње, у зависности од типа лежаја и конусне чауре (одн. пречника вратила), и будући да тип лежаја дефинише димензије учврсног прстена, а пречник вратила дефинише димензије заптивке, на основу датих података (тип кућишта) није могуће једнозначно дефинисати одговарајуће заптивке и учврсне прстенове.

Сходно томе молимо Наручиоца да дефинише тип лежаја и пречник вратила или ознаку хилзне на месту монтаже захтеваних кућишта на позицијама 24, 25 и 26  техничке спецификације, како би понуђачи могли да дефинишу одговарајуће заптивке и учврсне прстенове уз захтевана кућишта, те на тај начин припреме одговарајуће и прихватљиве понуде, у складу са чл. 61 ЗЈН.

**ОДГОВОР 1**:

**-** За позицију 24, кућиште лежаја **SNL 528** – У кућиште се уграђује лежај 22228К са конусном чауром H3128. Понуђена кућишта лежајева треба да буду пролазна са заптивком од филца или двоусним заптивкама од еластомера (NBR). Лежај у наведеном кућишту је фиксан, што значи да понуђено кућиште мора да буде са одговарајућим учврсним прстеновима.

**-** За позицију 25, кућиште лежаја **SNL 524** – У кућиште се уграђује лежај 22224K са конусном чауром Н3124. Понуђена кућишта лежајева треба да буду пролазна са заптивком од филца или двоусним заптивкама од еластомера (NBR). Лежај у наведеном кућишту је фиксан, што значи да понуђено кућиште мора да буде са учврсним прстеновима.

**-** За позицију 26, кућиште лежаја **SNL 522** – У кућиште се уграђује лежај 1319K са конусном чауром Н319. Понуђена кућишта лежајева треба да буду пролазна са заптивком од филца или двоусним заптивкама од еластомера (NBR). Лежај у наведеном кућишту је фиксан, што значи да понуђено кућиште мора да буде са учврсним прстеновима.

**ПИТАЊЕ 2:**

Наручилац је захтевао да се кућишта на ***позицијама 24, 25 и 26*** испоруче заједно ***са филцаним заптивкама...***

С обзиром да су филцане заптивке све мање коришћене у пракси, те да, из тог разлога, многи произвођачи немају у производном асортиману овај тип заптивки, да ли је за Наручиоца прихватљиво да се на наведеним позицијама захтевана кућишта понуде са одговарајућим четвороусним или двоусним заптивкама од еластомера (НБР), или В-прстеном, или лавиринтским заптивкама, нарочито из разлога што поменуте заптивке нису захтеване посебно – као резервни делови, већ у склопу сета са кућиштем? При томе, заптивке од еластомера (НБР), В-прстенови или лавиринтске заптивке имају одређене предности у погледу могућности примене у односу на филцане заптивке.

Уколико горе предложено није прихватљиво, молимо Наручиоца за прецизно техничко образложење неприхватљивости, које је у складу са објективним потребама Наручиоца.

На основу свега горе наведеног напомињемо Наручиоцу да  је дужан да:

* техничку спецификацију формира у складу са чл. 70 и 71 ЗЈН тј да њоме јасно и прецизно дефинише добра која су предмет јавне набавке,
* да поступи у складу са чл. 10 ЗЈН – начело обезбеђења конкуренције,

да је у складу са чл. 61 ЗЈН дужан да припреми конкурсну документацију тако да понуђачи на основу ње могу да припреме прихватљиву понуду..

**ОДГОВОР 2**:

Понуђена кућишта лежајева са позиција 24,25 И 26 треба да буду пролазна са заптивком од филца или двоусним заптивкама од еластомера (NBR).

Наведена појашњења сматрају се саставним делом конкурсне документације за предметну јавну набавку.

Наручилац ће у складу са наведеним одговорима извршити измену конкурсне документације.